ITD มองบวกมีลุ้นคว้างานก่อสร้างเพิ่มแนะนำซื้อเป้า 10.70 บ.อัพไซด์ 26.6%
ITD คาดยังคงมีขาดทุนปกติในครึ่งหลังปี 58 รายได้ทรงตัว H-H จากการรับรู้รายได้จากงานในมือ และมีแนวโน้มได้รับงานก่อสร้างภาครัฐเพิ่มต่อเนื่อง คาด Backlog ราว 3แสนลบ.รับรู้ปีนี้ 40% ขณะที่ 30 ก.ย. นี้ถึงกำหนดยื่นซองรถไฟรางคู่แก่งคอย และรัฐฯ เร่งอนุมัติ 5 โครงสร้างพื้นฐานมูลค่า 2 แสนลบ. ภายในปีนี้ รถไฟฟ้าสีชมพู สีเหลืองและสีน้ำเงินส่วนต่อขยาย คาด ITD รับอานิสงค์เชิงบวกคว้างานก่อสร้างเพิ่มโดยมูลค่าเหมาะสมปี 59 (Consensus) ที่ 10.7 บาท (Upside 26.6%)

29 ก.ย. 2558

บล.โนมูระ พัฒนสิน ระบุในบทวิเคราะห์ (29 ก.ย.) ว่า บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD คาดยังคงมีขาดทุนปกติในครึ่งหลังปี 58 รายได้ทรงตัว H-H จากการรับรู้รายได้จากงานในมือ และมีแนวโน้มได้รับงานก่อสร้างภาครัฐเพิ่มต่อเนื่อง คาด Backlog ราว 3แสนลบ.รับรู้ปีนี้ 40%
โดยมูลค่าเหมาะสมปี 59 (Consensus) ที่ 10.7 บาท (Upside 26.6%) คาดกำไรสุทธิที่ระดับ 758 ลบ. เติบโต 109% อิงวิธี P/BV ที่ 2.62 เท่า เทียบกับค่าเฉลี่ยของกลุ่มก่อสร้างที่ราว 2.91 เท่า
ขณะที่ 30 ก.ย. นี้ถึงกำหนดยื่นซองรถไฟรางคู่แก่งคอย / รัฐฯ เร่งอนุมัติ 5 โครงสร้างพื้นฐานมูลค่า 2 แสนลบ. ภายในปีนี้ รถไฟฟ้าสีชมพู สีเหลืองและสีน้ำเงินส่วนต่อขยาย คาด ITD รับอานิสงค์เชิงบวกคว้างานก่อสร้างเพิ่ม